# DAVOR KLARIĆ - BIOGRAFIJA

#### ČISTO NA KRATKO:

Davor Klarić, slovenski klaviaturist, glasbeni aranžer in avtor, rojen 27. decembra 1966.

Je član slovenskih glasbenih skupin Mi2 in Elevators ter bivši član skupin Šank Rock, Vlado Kreslin in Mali bogovi, Devil Doll, Samo Budna in Band, Bilbi, S.O.S. (Sounds of Slovenia), igral je tudi v Magnificovi spremljevalni skupini Pissmakers in v skupini Laibach. Je eden najbolj iskanih studijskih glasbenikov v Sloveniji. Njegova diskografija do leta 2018 obsega vrtoglavih 545 posnetih skladb. Začel je pri legendarni celjski skupini Kaya. Trenutno z Jernejem Dirnbekom - Dimekom iz skupine Mi2 intenzivno zaganjata nov projekt Dimekove avtorske glasbe.

#### V ENEM ODSTAVKU:

1. Davor Klarić, slovenski klaviaturist, glasbeni aranžer in avtor, rojen 27. decembra 1966.
   1. Začel je pri legendarni celjski skupini Kaya. Od tam je šla njegova glasbena pot strmo navzgor. S skupino Šank Rock, v kateri je bil od leta 1988 do 2010 redni član, so osvojili Slovenijo, posneli 14 plošč, od tega 10 avtorskih in 4 kompilacije. Leta 2005 je z eno naših najuspešnejših skupin izven meja Slovenije, Laibach, prepotoval Evropo in Rusijo, 5 let je bil nepogrešljivi člen spremljevalne zasedbe Vlada Kreslina Mali bogovi ter Magnificove spremljevalne skupine Pissmakers, bil je član projekta Devil Doll, s katerim so na Japonskem dobili nagrado za eno izmed posnetih plošč. S skupino Elevators, kjer aktivno deluje kot avtor, aranžer in član legendarnega kvarteta, skupaj z Janijem Hacetom, Robijem Piklom in Sergejem Ranđelovićem - RunJoem, so posneli tri odmevne plošče, v letu 2019 pa pripravljajo veliki koncert z Big bandom RTV. Drugi projekti, kjer je sodeloval kot član, avtor, aranžer ali zgolj gost, so med drugimi: Samo Budna in Band, Bilbi, S.O.S. (Sounds of Slovenia), BO!, Plavi orkestar, Hamo & Tribute to love, Jacuzzy Krall, Jurki in basisti, EPP, DMP, Dan D, Tomislav Jovanović - Tokac, Posodi mi jürja in drugi. Od marca 2017 je član trenutno ene najuspešnejših slovenskih skupin, Mi2, s katero polnijo največje dvorane pri nas in letno izvedejo preko 30 koncertov. Trenutno z Jernejem Dirnbekom - Dimekom iz te skupine intenzivno zaganjata nov projekt Dimekove avtorske glasbe. Davor Klarić je eden najbolj iskanih studijskih glasbenikov v Sloveniji. Njegova diskografija do leta 2018 obsega vrtoglavih 545 posnetih skladb. Igral je na ploščah Alenke Godec, Alye, Avtomobilov, Big Foot Mame, Billy’s private parkinga, Easyja, Elvis Jacksonov, Faraonov, Guštija, Halo, Jadranke Juras, Kishe, Klemna Klemna, Letečih potepuhov, Manouche, Marte Zore, Ota Pestnerja, Petra Lovšina, Rok’n’Banda, Sester, Tinkare Kovač, Zaklonišče prepeva in drugih.